Mo Asumang

Mo Yaa akoma Asumang (* as Monika Asumang 13. Juni 1963 in Kassel) is en düütsche Schauspelersche, Singersche, Moderatersche, Synchroonsnackersche un Speelbaas’sche.

 Leven un Wark 
Asumang hett twüschen 1997 un 2000 op ProSieben de Feernsehsennen Liebe Sünde modereert un siet de Tiet ok lüttere Rullen in en poor Film- un Feernsehprodukschonen speelt, ünner annern 2010 de US-Butenministersche in Roman Polański sien Film The Ghost Writer. Synchroniseert hett se to’n Bispeel Fähnrich Seska ut de Feernsehreeg Star Trek: Voyager. As Speelbaas’sche hett se bit 2013 twee Dokumentarfilmen dreiht un dorto ok dat Dreihbook/Kunzept entwickelt.

Mo Asumang leevt in Berlin un leidt dor dat Gewarf vun en Produkschoonsfirma vun Film- un Feernsehbidrääg. 2006 un 2010 weer se mit den Adler Award in de Kategorie Best Black Media Entertainer uttekent, de vun de African Youth Foundation verleht warrt. För ehr eerste Arbeit as Speelbaas weer se för den Adolf-Grimme-Pries nomineert. Butendem hett se en Paatschop mit dat Gymnasium „Alexander S. Puschkin“ in Hennigsdorf as Schule ohne Rassismus – Schule mit Courage.

 Filmografie (Utwahl) 
 Johr Titel Funkschoon 1999 Paul und Clara – Liebe vergeht nie, Feernsehn Dorsteller 1995-2001 Star Trek: Voyager, Feernsehreegdt.: Star Trek: Raumschiff Voyager Synchronisatschoon(Martha Hackett as Ens. Seska) 2001 Dejimon Teimazu (jap.: デジモンテイマーズ)dt.: Digimon Tamers Synchronisatschoon(Yuka Imai as Sakuyamon) 2004 Sakura, Kortfilm Dorsteller 2007 Roots Germania, Dokumentarfilm KunzeptSpeelbaasProduzent 2010 The Ghost Writerdt.: Der Ghostwriter Dorsteller 2010 Road to Rainbow, Dokumentarfilm DreihbookSpeelbaas 2014 Die Arier, Dokumentarfilm Speelbaas

 Utteken 
Mo Asumang is fiefmol för Filmpriesen vörslahn wesen und hett veer dorvun wunnen:
 2014: den Öngören-Pries vun’t Filmfestival Törkie/Düütschland för Die Arier
 2014: den Copper Wind Award in de Kategorie Best Dokumentarfilm – Weltkino för Die Arier
 2014: den Copper Wind Award in de Kategorie Weltkino Tokieker-Pries för Die Arier
 2014: den Magnolia Award in de Kategorie Best Speelbaas in en Dokumentarfilm för Die Arier

 Weblinks 

 offizielle Websteed
 "Deutschland kreiert sich neu.", Eren Güvercin vertellt mit Mo Asumang över Rassismus, Integratschoon un de Sarrazin-Debatte.

Kategorie:Feernsehn
Kategorie:Moderator
Kategorie:Speelbaas
Kategorie:Synchroonsnacker
Kategorie:Börger von Düütschland
Kategorie:Fru
Kategorie:Boren 1963
Kategorie:Dräger vun’t Bundsverdeenstkrüüz